
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1124 


18 Δεκεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρακτική άοκηση φοιτητών του Γεωπονικού Πανεπι¬ 
στημίου Αθηνών που θα ασκηθούν το καλοκαίρι 
1997 . 1 

Πρακτική άσκηση φοιτητών των Τμημάτων Χημείας 
των Σχολών θετικών Επιστημών των Πανεπιστημίων 
Αθηνών και θεσ/ νίκης στο Γενικό Χημείο του Κρά¬ 
τους . 2 

Τροποποίηση της απόφασης καθορισμού αποζημίω¬ 
σης της ομάδας εργασίας που συγκροτήθηκε με την 
υπ’αριθμ, Δ2/21752/23.12.96 απόφαση . 3 

Καθορισμός επιδόματος αλλοδαπής μόνιμης υπαλλή¬ 
λου του Κλάδου ΠΕ Τεχνικός της Γενικής Γραμμα¬ 
τείας Αθλητισμού αποσπασμένης στο Υπουργείο 
Τύπου και Μ.Μ.Ε και τοποθετημένης εκτός οργανι¬ 
κής θέσης στο Γ'.Τ. Ρώμης. 4 


Καθορισμός αποζημίωσης των μελών της Ομάδας Ερ¬ 
γασίας για τη μελέτη θεμάτων Υγιεινής και Ασφά¬ 
λειας των εργαζομένων στο Δημόσιο, ΝΠΔΔ και 
τους ΟΤΑ . 5 

Ανάθεση έργου με μίσωση από τον ΟΕΚ σε πέντε (5) 
δικηγόρους .. 6 


Τροποποίηση της υπ' αριθμ. 33302/7.3.97 υπουργι¬ 
κής απόφασης ως προς την ημερομηνία λήξης των 
προγραμμάτων. . 


Κήρυξη υποχρεωτικής της από 12 Ιουνίου 1997 ΣΣΕ 
για τους όρους αμοιβής και εργασίας των Ξεναγών 
που εργάζονται στη νήσο Λέσβο . 8 

Μερική τροποποίηση της 146/3.2.1997 απόφασης 
Αναπλ. Περιφερειακού Διευθυντή Ν. Πέλλας - 9 

Τροποποίηση του Οργανισμού Εσωτερικής Υπηρεσίας 
της Κοινότητας Ξηροπηγάδου Ν. Αρκαδίας .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2058522/8943/0022 (1) 

Πρακτική άσκηση φοιτητών του Γεωπονικού Πανεπιστη¬ 
μίου Αθηνών που θα ασκηθούν το καλοκαίρι 1997. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΓΕΩΡΓΙΑΣ 

Έχοντας υπόφη τις διατάξεις: 

1. Του άρθρου 71 του Ν. 1566/85 (Α' 167) «Δομή και 
λειτουργία της Πρωτοβάθμιας και Δευτεροβάθμιας Εκπαί¬ 
δευσης». 

2. Του άρθρου 25 του Ν. 1474/84 (Α' 128) «Τροποποί¬ 
ηση του ιδρυτικού νόμου του Γεωτεχνικού Επιμελητηρίου 
της Ελλάδος». 

3. Του άρθρου 29α του Ν. 1558/86 (Α' 137), όπως συ¬ 
μπληρώθηκε με το άρθρο 27 του Ν. 2081 /92 (Α' 154) και 
τροποποιήθηκε με την παρ. 2α του άρθρου 1 του Ν. 
2469/97 (Α' 38). 

4. Του άρθρου 22 παρ. 3 του Ν. 2362/95 (Α' 247) «Περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις». 

5. Την αριθμ. 1107147/1239/0006 Α/4.10.96 απόφα¬ 
σης του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β' 922). 

6. Την αριθμ. 2778/305/87 (Β' 213) υπουργική από¬ 
φαση «Καθορισμός του ύψους της κατά μήνα αποζημίω¬ 
σης των φοιτητών τμημάτων ΑΕΙ, οι οποίοι πραγματο¬ 
ποιούν άσκηση στο επάγγελμα». 

7. Το αριθμ. 2325/9.6.97 έγγραφο του Γεωπονικού 
Παν/μίου Αθηνών. 

8. Το γεγονός ότι από τις διατάξεις της απόφασης αυτής 
προκαλείται εφάπαξ δαπάνη ύψους (30.000.000) δραχ¬ 
μών, για την οποία υπάρχει εγγεγραμμένη πίστωση στον 
προϋπολογισμό του Γεωπονικού Πανεπιστημίου Αθηνών, 
οτον κωδικό 0429 Α οικονομικού έτους 1997. 

9. Το άρθρο 40 του Ν. 849/78, όπως τροποποιήθηκε με 
το άρθρο 8 του Ν. 2129/93, αποφασίζουμε: 

1. Ορίζουμε οε επτακόσιους (700) συνολικά τους φοι- 

τητές του Γεωπονικού Παν/μίου Αθηνών, οι οποίοι θα 
πραγματοποιήσουν πρακτική άσκηση το καλοκαίρι του 
1997 ως ακολούθως: 

- Τριακόσιοι (300) φοιτητές σε Εργαστήρια και Φροντι¬ 
στήρια του Γεωπονικού Πανεπιστημίου Αθηνών. 

-Τετρακόσιοι (400) φοιτητές σε διάφορες υπηρεσια¬ 
κές μονάδες του Υπουργείου Γεωργίας σε Ινστιτούτα και 
Σταθμούς του ΕΘ.Ι.Α.Γ.Ε., σε άλλες Δημόσιες Υπηρεσίες 
και Οργανισμούς. 

2. Ο χρόνος της πρακτικής άσκησης των φοιτητών ορί¬ 
ζεται σε δύο (2) μήνες, η δε μηνιαία αποζημίωση ανέρχε¬ 
ται στο ποσό των (21.400) δραχμών περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΙ ΓΕΡ. ΑΡΣΕΝΗΣ 

ΓΈΩΡΠΑΣ 

ΣΤΕΦ. ΤΖΟΥΜΑΚΑΣ 
-♦- 

Αριθ. 2079383/11504/0022 (2) 

Πρακτική άσκηση φοιτητών των Τμημάτων Χημείας των 

Σχολών θετικών Επιστημών των Πανεπιστημίων Αθη¬ 
νών και θεσ/νίκης στο Γ ενικό Χημείο του Κράτους. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 και 4 του Ν. 2327/95 «Εθνικό 
Συμβούλιο Παιδείας, ρύθμιση θεμάτων έρευνας Παιδείας 
και μετεκπαίδευσης εκπαιδευτικών και άλλες διατάξεις» 
(Α' 156). 

β. Του άρθρου 29α του Ν. 1558/86, όπως προστέθηκε 
με το άρθρο 27 του Ν. 2081/92 και τροποποιήθηκε με την 
παρ. 2α του άρθρου 1 του Ν. 2469/97 (Α’ 38). 

γ. Του άρθρου 22 παρ. 3 του Ν. 2362/95 «περί Δημο¬ 
σίου Λογιστικού Ελέγχου των δαπανών του Κράτους και 
άλλες διατάξεις» (Α' 247). 

δ. Την αριθμ. 1107147/1239/0006/Α/1996 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(Β' 922). 

ε. Τα έγγραφα των Τμημάτων Χημείας των Σχολών θε¬ 
τικών Επιστημών των Πανεπιστημίων Αθηνών και Θεσσα¬ 
λονίκης (19.6.97 και 1126/12.3.97) καθώς και τα έγ¬ 
γραφα του Γενικού Χημείου του Κράτους (3010948/ 
5615/ 0078/ 28.5.97 και 3010949/ 5616/ 0078/ 
28.5.97). 

στ. Το άρθρο 40 του Ν. 849/78, όπως τροποποιήθηκε 
με το άρθρο 8 του Ν. 2129/93. 

2. Το γεγονός ότι από τις διατάξεις της απόφασης αυτής 
προκαλείται εφάπαξ δαπάνη ύψους 900.000 δρχ. για την 
οποία υπάρχει εγγεγραμμένη πίστωση στον προϋπολογι¬ 
σμό του Υπουργείου Οικονομικών (Γενικό Χημείο του 
Κράτους) φορέας 23110 ΚΑΕ 0265, αποφασίζουμε: 

1. Ορίζουμε σε δώδεκα (12) τους φοιτητές, έξι (6) από 
κάθε Τμήμα Χημείας των Σχολών θετικών Επιστημών των 


Πανεπιστημίων Αθηνών και θεσ/νίκης, οι οποίοι θα πραγ¬ 
ματοποιήσουν πρακτική άσκηση σε υπηρεσίες του Γ ενι¬ 
κού Χημείου του Κράτους. 

2. Ο χρόνος της πρακτικής άσκησης των φοιτητών ορί¬ 
ζεται σε δύο (2) μήνες, η δε μηνιαία αποζημίωση ανέρχε¬ 
ται στο ποσό των (37.500) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

- 4 -- 

Αριθ. 2067115/9972/0022 (3) 

Τροποποίηση της απόφασης καθορισμού αποζημίωσης 

της ομάδας εργασίας που συγκροτήθηκε με την υπ’ 

αριθμ. Δ2/21752/23.12.96 απόφαση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 55 παρ. 4 του Ν. 1566/85 (ΦΕΚ 167 Α') 
και του Π.Δ. 50/96 (ΦΕΚ 45 τ.Α'). 

β. Του άρθρου 40 του Ν. 849/78 (ΦΕΚ 232 Α'), όπως 
συμπληρώθηκε με το άρθρο 8 του Ν. 2129/93 (ΦΕΚ 
57/Α). 

γ. Του άρθρου 27 του Ν. 2081/92 (ΦΕΚ 154 Α') με το 
οποίο προστέθηκε νέο άρθρο 29α στο Ν. 1558/85. 

δ. Του άρθρου 19 του Ν. 2470/97 (ΦΕΚ 40 Α'). 

2. Τη Δ2/21752/23.12.96 υπουργική απόφαση συ¬ 
γκρότησης ομάδας εργασίας για τον καθορισμό γενικών 
αρχών επανακατάταξης των σχολικών μονάδων Β/θμιας 
Εκπαίδευσης της χώρας σε κατηγορίες. 

3. Τη Δ2/21752α/21.7.97 υπουργική απόφαση με την 
οποία συμπληρώθηκε η αρχική Δ2/21752/23.12.96 αναθέ¬ 
τοντας στην ίδια ομάδα εργασίας το έργο (δεύτερο έργο) «τον 
καθορισμό των δυσπρόσιτων σχολείων (Γυμνασίων, Λυκείων) 
της Επικράτειας και μοριοδότηση αυτών». 

4. Το γεγονός ότι από την ανωτέρω απόφαση (Δ2/ 
21752α/21.7.97) προκαλείται επιπλέον της αρχικής εφά¬ 
παξ δαπάνη σε βάρος του Κρατικού Προϋπολογισμού 
ύψους δραχμών ενός εκατομμυρίου τριακοσίων είκοσι χι¬ 
λιάδων (1.320.000) για το τρέχον οικονομικό έτος που θα 
αντιμετωπιστεί από τη γραμμένη πίστωση στον ΚΑΕ 0515 
του ειδικού φορέα 19-220 του ΥΠ.Ε.Π.Θ. 

5. Την ανάγκη καθορισμού αποζημίωσης της ομάδας 
εργασίας που συγκροτήθηκε με τη Δ2/21752/23.12.96 
υπουργική απόφαση, επειδή θα εργαστεί πέραν του κανο¬ 
νικού ωραρίου εργασίας για το ως άνω έργο. 

6. Την αριθ. 1107117/1239/ 0006Α/1996 απόφαση 
για την ανάθεση αρμοδιοτήτων στους Υφυπουργούς Οικο¬ 
νομικών, αποφασίζουμε: 

Καθορίζουμε την αποζημίωση των μελών και γραμμα¬ 
τέων της ομάδας εργασίας που συγκροτήθηκε με τη Δ2/ 
21752/23.12.96 υπουργική απόφαση επιπλέον της αρχι¬ 
κής για το σκοπό που αναφέρεται στο σκεπτικό ως ακο¬ 
λούθως: 

Κάθε μέλος δρχ. σαράντα χιλιάδες (40.000) ανά μήνα για 
συνολικό χρονικό διάστημα απασχόλησης τριών (3) μηνών. 

Κάθε γραμματέας δρχ. σαράντα χιλιάδες (40.000) ανά 
μήνα για συνολικό χρονικό διάστημα απασχόλησης τριών 
(3) μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1997 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-4- 

Αρίθ. 2069144/10247/0022 (4) 

Καθορισμός επιδόματος αλλοδαπής μόνιμης υπαλλήλου 

του Κλάδου ΠΕ Τεχνικός της Γενικής Γραμματείας 

Αθλητισμού αποσπασμένης στο Υπουργείο Τύπου και 

Μ.Μ.Ε και τοποθετημένης εκτός οργανικής θέσης στο 
Γ.Τ. Ρώμης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 506/76, 
όπως αντικαταστάθηκε από το άρθρο 21 παρ. 3 του Ν. 
1586/86 «Περί ρυθμίσεως θεμάτων τινών της Γενικής 
Γραμματείας Τύπου και Πληροφοριών του Υπουργείου 
Προεδρίας Κυβερνήσεως». 

2. Τις διατάξεις του Π.Δ. 258/30.6.93 «Οργανισμός της 
Γενικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης» (ΦΕΚ Α' 112) όπως 
τροποποιήθηκε με το Π.Δ. 171 /6.7.94 «Τροποποίηση Ορ¬ 
γανισμού της Γενικής Γραμματείας Τύπου και Πληροφο¬ 
ριών» (ΦΕΚ 108). 

3. Τις διατάξεις του άρθρου 29Α του Ν.1558/85 Κυβέρ¬ 
νηση και Κυβερνητικά Όργανα, που προστέθηκε με τη 
διάταξη του άρθρου 27 του Ν. 2081/92. 

4. Τη διάταξη του άρθρου 40 του Ν. 849/78. 

5. Την απόφαση αριθμ. 25127/Ζ/6339/30.12.94 σύμ¬ 
φωνα με την οποία τοποθετήθηκε στο Γ.Τ. Ρώμης, υπάλ¬ 
ληλος του Κλάδου ΠΕ Τεχνικός της Γενικής Γραμματείας 
Αθλητισμού του Υπουργείου Πολιτισμού με βαθμό Α' απο¬ 
σπασμένης στο Υπουργείο Τύπου και Μ.Μ.Ε. προς κά¬ 
λυψη υπηρεσιακών αναγκών, Υβόννη Πολυχρονιάδου. 

6. Την απόφαση αριθμ. 2010892/972/0022/29.3.95 
(Υπ. Οικονομικών) με την οποία έγινε ο καθορισμός του 
επιδόματος αλλοδαπής της ανωτέρω υπαλλήλου. 

7. Το Π.Δ. 181/94 «Συγκρότηση της Γενικής Γραμμα¬ 
τείας Τύπου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός αρμοδιοτή¬ 
των του» (ΦΕΚ 116 Α'). 

8. Την απόφαση αριθμ. 2025067/3242/11.4.97 καθο¬ 
ρισμός επιδόματος αλλοδαπής από 1.1.97 (ΦΕΚ 330/ 
21.4.97). 

9. Το γεγονός ότι από την παρούσα απόφαση η δαπάνη 
της οποίας ανέρχεται σε 10.773.000 δρχ., δεν επιβαρύ¬ 
νεται η πίστωση στον Κ.Α. 0232 φορέας 47/110 του 
Προϋπολογισμού του Υπουργείου Τύπου και Μ.Μ.Ε έτους 
1997 πέραν των αρχικών προβλέψεων γιατί η εν λόγω 
υπάλληλος υπηρετεί στο Γ.Τ. Ρώμης από 3.1.95. 

10. Την αριθμ. 1107147/1239/0006Α74.10.96 από¬ 
φαση «Ανάθεση αρμοδιοτήτων του Υπουργείου Οικονομι¬ 
κών στους Υφυπουργούς Οικονομικών», αποφασίζουμε: 


Καθορίζουμε το επίδομα αλλοδαπής της Πολυχρονιά¬ 
δου Υβόννης, μόνιμης υπαλλήλου του Κλάδου ΠΕ της Γ ε¬ 
νικής Γραμματείας Αθλητισμού του Υπουργείου Πολιτι¬ 
σμού, αποσπασμένης στο Υπουργείο Τύπου και Μ.Μ.Ε. 
(της πρώην Γ ενικής Γ ραμματείας Τύπου και Πληροφοριών 
του Υπουργείου Προεδρίας Κυβερνήσεως) που υπηρετεί 
στο Γ.Τ. Ρώμης στο ποσό των 2.850 Ε.Ο.υ. που αντιστοι¬ 
χεί στο 50% του δικαιούμενου επιδόματος του Πρέσβυ 
στη χώρα αυτή από 1.1.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΤΥΠΟΥ ΚΑΙ ΜΕΣΩΝ ΜΑΖ. ΕΝΗΜΕΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 

-4- 

ΑΡιθ. 2085724/12211/0022 (5) 

Καθορισμός αποζημίωσης των μελών της Ομάδας Εργα¬ 
σίας για τη μελέτη θεμάτων Υγιεινής και Ασφάλειας 

των εργαζομένων στο Δημόσιο, ΝΠΔΔ και τους ΟΤΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) των άρθρων 34 του Ν. 1914/90 
(ΦΕΚ 178 Α') και 13 του Ν. 2346/95 (ΦΕΚ 220 Α'), β) των 
άρθρων 40 του Ν. 849/78 (ΦΕΚ 232 Α’) και 8 του Ν. 
2129/93 (ΦΕΚ 57 Α'). 

2. Τις διατάξεις του άρθρου 19 του Ν. 2470/97 «Ανα¬ 
μόρφωση μισθολογίου του προσωπικού της Δημ. Διοίκη¬ 
σης και άλλες συναφείς διατάξεις» (ΦΕΚ 40 Α'). 

3. Την αριθμ. 1107147/1239/0006Α/4.10.1996 από¬ 
φαση του Πρωθυπουργού και του Υπουργού Οικονομικών, 
περί ανάθεσης αρμοδιοτήτων στους Υφυπουργούς Οικο¬ 
νομικών (ΦΕΚ 922/Β796). 

4. Την αριθμ. 2000019/13/0004/2.1.97 απόφαση με 
θέμα «Μεταβίβαση αρμοδιοτήτων και της εξουσίας να 
υπογράφουν με «Εντολή Υφυπουργού» στο Γ ενικό Γ ραμ- 
ματέα του Υπουργείου Οικονομικών στο Γ ενικό Γ ραμμα- 
τέα Οικονομικής Πολιτικής και Συστημάτων, στον Ειδικό 
Γραμματέα θησαυροφυλακίου και Προϋπολογισμού, στους 
Γενικούς Διευθυντές και στους Προϊσταμένους Δ/νσεων και 
Τμημάτων του Γενικού Λογιστηρίου του Κράτους». 

5. Τις αριθμ. 2075540/7772/0004/24.10.97, 2077424/ 
8043/0004/ 3.11.97 και 2079802/8238/0004/11.11.97 
αποφάσεις του Γεν. Δ/ ντή Διοίκησης και Δημοσιονομικών 
Ελέγχων του Υπ. Οικονομικών, με τις οποίες συγκροτήθηκε 
ομάδα εργασίας για τη μελέτη θεμάτων Υγιεινής και Ασφά¬ 
λειας των εργαζομένων στο Δημόσιο, Ν.Π.Δ.Δ. και τους 
Ο.Τ.Α. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη 1.400.000 δρχ. για το τρέχον 
οικον. έτος και 2.100.000 δρχ. για το επόμενο οικονομικό 
έτος, η οποία θα καλυφθεί από τις εγγεγραμμένες πιστώ¬ 
σεις στον προϋπολογισμό του Υπ. Οικονομικών (ειδ. Φορ. 
23140, ΚΑΕ 0515), αποφασίζουμε: 

1. Καθορίζουμε την αποζημίωση του Προέδρου των με¬ 
λών και του γραμματέα της ομάδας εργασίας, η οποία συ¬ 
γκροτήθηκε με τις ανωτέρω αποφάσεις του Γενικού Δ/ 

ντή, Διοίκησης και Δημοσιονομικών Ελέγχων του Υπ. Οι¬ 
κονομικών, ως ακολούθως: 

1. Στα Μέλη σε 60.000 δρχ. το μήνα. 

2. Στο Γραμματέα 40.000 δρχ. το μήνα. 

Η ανωτέρω αποζημίωση καταβάλλεται στο ακέραιο υπό 
την προϋπόθεση πραγματοποιήσεως τεσσάρων (4), του¬ 
λάχιστον, συνεδριάσεων το μήνα. 

2. Εφόσον απαιτηθεί η μετακίνηση εκτός έδρας των με¬ 
λών της εν λόγω ομάδας εργασίας, για επιτόπια έρευνα 
των συνθηκών εργασίας των εργαζομένων στο Δημόσιο, 
Ν.Π.Δ.Δ. και τους Ο.Τ.Α., θα τους καταβληθούν οι δαπά¬ 
νες κίνησης, σύμφωνα με τις διατάξεις του Ν. 2346/95 σε 
βάρος των πιστώσεων του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1997 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 192421 (6) 

Ανάθεση έργου με μίσωση από τον ΟΕΚ σε πέντε (5) δικη¬ 
γόρους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αριθμ. ΔΙΠΙΔ/Φ 91/96/3029/88 Εγκλύκλιο του 
πρώην Υπουργείου Προεδρίας της Κυβέρνησης. 

3. Την αριθμ. 153/2.7.1997 εγκριτική απόφαση της 
Επιτροπής του άρθρου 2 παρ. 2 της αριθμ. 236/1994 ΠΥΣ 
για ανάθεση έργου σε (5) δικηγόρους από τον ΟΕΚ. 

4. Τη διάταξη του άρθρου 27 του Ν. 2081 /92 (ΦΕΚ154 
τ.Α’) με την οποία συμπληρώθηκε το άρθρο 29 του Ν. 
1558/85 (ΦΕΚ 137 τ.Α') κατ’ εφαρμογή των οποίων βε- 
βαιούται ότι, από την απόφαση αυτή προκαλείται δαπάνη 
τριών εκατομμυρίων πεντακοσίων χιλιάδων (3.500.000) 
δρχ. ετησίως για τον καθένα, η οποία θα προσαυξηθεί το 
δεύτερο χρόνο κατά 10% και θα αντιμετωπισθεί από τον 
Προϋπολογισμό του ΟΕΚ, υπό ΚΑ: 0411. 

5. Την αριθμ. 1107147/1239/4.10.96 απόφαση ανά¬ 
θεσης αρμοδιοτήτων του Υπουργού Οικονομικών στους 
Υφυπουργούς Οικονομικών, αποφασίζουμε: 

Καθορίζουμε σε πέντε (5) τους δικηγόρους, στους 
οποίους γίνεται ανάθεση έργου από τον Οργανισμό Εργα¬ 
τικής Κατοικίας, για την κάλυψη αναγκών της Κεντρικής 
Υπηρεσίας, της Περιφερειακής Δ/νσης θεσ/νίκης και της 
Περιφερειακής Δ/νσης Αχαΐας. 

Το έργο που θα αναλάβουν είναι το εξής: 

1) Μελέτη της Ευρωπαϊκής νομοθεσίας και επισήμανση 
των διατάξεων που αφορούν το έργο Ο.Ε.Κ. και συνεργα¬ 
σία με τις Νομικές Υπηρεσίες των αρμοδίων Υπουργείων 
για τα μέτρα προσαρμογής που πρέπει να λαμβάνονται. 

2) Νομικές επεξεργασίες για την κατάρτιση συμβάσεων 
με αντικείμενο κοινά κατασκευαστικά προγράμματα 
Ο.Ε.Κ. και φορέων πρωτοβάθμιας και δευτεροβάθμιας 
Τοπικής Αυτοδιοίκησης καθώς και άλλων φορέων του Δη¬ 


μοσίου και του Ιδιωτικού τομέα. Σύναψη και παρακολού¬ 
θηση εκτελέσεως διεθνών συμβάσεων για την πραγματο¬ 
ποίηση κατασκευαστικών προγραμμάτων κοινωνικής κα¬ 
τοικίας με άλλες χώρες. 

3) Κωδικοποίηση της νομοθεσίας και των Κανονισμών 
που αφορούν τον Ο.Ε.Κ. όπως και όλων των νομοθετημά- 
των φορέων και Οργανισμών που έχουν σχέση με τον 
Ο.Ε.Κ. Κωδικοποίηση κατά θέματα των γνωμοδοτήσεων, 
των εγκυκλίων και των αποφάσεων νομικού περιεχομένου 
του Δ.Σ. - Ο.Ε.Κ. 

4) Επεξεργασία αναγκαίων νομοθετικών διατάξεων για 
τη δημιουργία νομοθετικού πλαισίου σε ότι αφορά την 
εφαρμογή νέων μορφών στεγαστικής συνδρομής είτε του 
ίδιου του Ο.Ε.Κ. είτε σε συνεργασία με άλλους φορείς του 
Δημοσίου ή του ιδιωτικού τομέα (Ίδρυμα Παλιννοστού- 
ντων, Υπουργείο Υγείας - Πρόνοιας, Εκκλησία της Ελλά¬ 
δος κ.λπ.). 

5) Ενασχόληση με τα ειδικά νομικά προβλήματα που 
αφορούν την επεξεργασία και υλοποίηση της προγραμμα¬ 
τικής σύμβασης του Ο.Ε.Κ. και του Δήμου Άνω Λιοσίων 
για την ανέγερση του οικιστικού συγκροτήματος 2.500 
κατοικιών (νέα πόλη σε έκταση 800 στρεμ. με προβλεπό- 
μενο πληθυσμό περίπου 10 - 12.000). 

Νομική επεξεργασία προς κατάρτιση των συμβάσεων 
Ο.Ε.Κ. με Τράπεζες π.χ. με την Εθνική Κτηματική (για τη 
χορήγηση διπλοεπιδοτουμένων δανείων, για τη χορήγηση 
δανείων ΕΣΑΚ, για τη χορήγηση μικρών δανείων επι¬ 
σκευής - επέκτασης), με την Εθνική Στεγασπκή (για τη 
χορήγηση διπλοεπιδοτούμενων δανείων και δανείων 
ΕΣΑΚ) με την Τράπεζα Μακεδονίας - Θράκης (για τη χο¬ 
ρήγηση δανείων ΕΣΑΚ και μικρών δανείων αποπεράτωσης 
- επισκευής), με την ΑΣΠΙΣ ΣΤΕΓΑΣΤΙΚΗ ΤΡΑΠΕΖΑ Α.Ε. 
για τη χορήγηση διπλοεπιδοτουμένων δανείων κ.λπ. προ¬ 
γράμματος Ο.Ε.Κ. με διάφορες Τράπεζες Δημόσιες και 
Ιδιωτικές. Επίσης παρακολούθηση, υλοποίησης αυτών 
των συμβάσεων και επίλυση - γνωμοδότηση επί νομικών 
ζητημάτων που θα αναφύονται. 

7) Τακτοποίηση ελέγχου εντός της διετίας πέντε χιλιά¬ 
δων (5.000) φακέλλων δανείων Περιφερειακής Δ/νσης 
Αττικής λόγω του μεγάλου αριθμού δικαιούχων Αττικής 
(περίπου 28.325 αιτήσεις για προγράμματα Ο.Ε.Κ.). Η 
Περιφερειακή Δ/νση Αττικής ως Περιφερειακή Συντονι¬ 
στική Υπηρεσία έχει υπό την εποπτεία της τους Νομούς 
Βοιωτίας, Εύβοιας, Κορινθίας, Αργολίδας, Δωδεκανήσου, 
Χίου, Σάμου, Λέσβου και Κυκλάδων. 

8) Παροχή Νομικών υπηρεσιών και νομική στήριξη του 
έργου της Περιφερειακής Δ/νσης Αχαΐας η οποία έχει υπό 
την εποπτεία της ως Περιφερειακή Συντονιστική Υπηρε¬ 
σία και τους Ν. Ηλείας, Μεσσηνίας, Λακωνίας, Αρκαδίας, 
Ζακύνθου, Κεφαλληνίας, Αιτωλοακαρνανίας και Λευκά¬ 
δας. 

9) Παροχή νομικών υπηρεσιών και νομικής στήριξης του 
έργου της Περιφερειακής Δ/νσης θεσ/νίκης. 

10) Τακτοποίηση ελέγχου εντός της διετίας πέντε χιλιά¬ 
δων (5.000) φακέλλων δανείων της Περιφερειακής Δ/ 
νσης θεσ/νίκης η οποία έχει την εποπτεία ως Περιφε¬ 
ρειακή Συντονιστική Υπηρεσία και των Νομών Καστοριάς, 
Κιλκίς, Πέλλας, Φλώρινας, Χαλκιδικής, Ημαθίας, Κοζά¬ 
νης, Γρεβενών. 

Το χρονικό διάστημα που απαιτείται για την παράδοση 
του συγκεκριμένου έργου του Ο.Ε.Κ. που θα αναλάβουν οι 
ανωτέρω, θα είναι διάρκειας όχι πέραν των δύο (2) ετών 

και η ετήσια δαπάνη για τον καθένα θα ανέρχεται σε τρία 
εκατομμύρια πεντακόσιες χιλιάδες (3.500.000) δρχ. που 
θα προσαυξηθεί το δεύτερο χρόνο κατά 10%. 

Το έργο που θα αναλάβουν οι ανωτέρω δικηγόροι, δεν 
ανάγεται στον κύκλο των καθηκόντων των δικηγόρων με 
έμμισθη εντολή και των υπαλλήλων του Ο.Ε.Κ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 5 Δεκεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΣΤ. ΜΠΕΝΟΣ ΝΙΚ. ΧΡίΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 
-- 

Αριθ. Γ34153 (7) 

Τροποποίηση της υπ’ αριθμ. 33302/7 3.97 υπουργικής 

απόφασης ως προς την ημερομηνία λήξης των προ¬ 
γραμμάτων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82 όπως 
συμπληρώθηκε με τα άρθρα 6, 7 και 8 του Ν. 1836/89 για 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και το Π.Δ. 245/86 (ΦΕΚ 
117/29.7.1986) και το άρθρο 6 του Ν. 2434/96. 

2. Την ανακοίνωση της ΕΕ προς τα Κ-Μ 94/0/180/10 
περί καθορισμού των κατευθυντήριων γραμμών για τα Λει¬ 
τουργικά Προγράμματα και τις συνοικές ενισχύσεις των 
Κ-Μ στα πλαίσια της πρωτοβουλίας «Απασχόληση και 
Ανάπτυξη του ανθρώπινου δυναμικού». 

3. Την υπ’ αριθμ. 0(94) 3935/94 απόφαση της ΕΕ με 
την οποία εγκρίθηκε για τη χώρα μας το Λειτουργικό Πρό¬ 
γραμμα για την Κοινοτική Πρωτοβουλία Απασχόλησης 
( Αξονες ΝΟ\Λ/ - ΗΟΒΙΖΟΝ - ΥΟυΤΗδΤΑΒΤ). 

4. Τις αποφάσεις 115372/94 και 115373/94 του Υφυ¬ 
πουργού και του Υπουργού Εργασίας αντίστοιχα, με τις 
οποίες καθορίστηκαν τα κριτήρια πιστοποίησης των ΚΕΚ 
καθώς και το σύστημα διαχείρισης και παρακολούθησης 
των ενεργειών της Συνεχιζόμενης Επαγγελματικής κατάρ¬ 
τισης. 

5. Την υπ’ αριθμ. 180875/20.3.95 εγκύκλιο εφαρμογής 
του Υφυπουργού Εργασίας σχετικά με τα κριτήρια αξιολό¬ 
γησης ενεργειών για την Κοινοτική Πρωτοβουλία «Απα¬ 
σχόληση και Ανάπτυξη του Ανθρώπινου Δυναμικού» (άξο¬ 
νες ΝΟνν - ΗΟΒΙΖΟΝ - ΥΟυΤΗδΤΑΒΤ). 

6. Την απόφαση 1090/11.6.1996 του Δ.Σ. του ΟΑΕΔ 
σχετικά με τη συμμετοχή του ΟΑΕΔ στα ανωτέρω προ¬ 
γράμματα. 

7. Το υπ’ αριθμ. 182434/1.8.96 έγγραφο του Υπουρ¬ 
γείου Εργασίας, Δ/νση Κοινοτικών Πρωτοβουλιών και Λ.Χ. 
με το οποίο μας διαβίβασε ορισμένα στοιχεία σχετικά με 
την κίνηση του προγράμματος κατάρτισης των αξόνων 
ΝΟ\Λ/, ΗΟΒΙΖΟΝ και ΥΟΙΙΤΗ5ΤΑΠΤ και τα εγκεκριμένα 
ποσά για την επιχορήγηση της απασχόλησης ανά φορέα. 

8. Το υπ’ αριθμ. 116237/25.10.96 έγγραφο του ΟΑΕΔ 
προς το Υπουργείο Εργασίας με το οποίο ζητήθηκαν τα 


πλήρη στοιχεία του αριθμού των κατπρτισθέντων στα ΚΕΚ 
ανά φορέα και πρόγραμμα προκειμένου να καταρτίσει 
προγράμματα ΝΘΕ και ΝΕΕ ανά άξονα ΝΟνν, ΗΟΒΙΖΟΝ 
και ΥΟϋΤΗδΤΑΒΤ. 

9. Την υπ' αριθμ. 163/4.2.97 απόφαση του Δ.Σ. του 
ΟΑΕΔ (αριθμ. συνεδρ. 5/4.2.97), που μας κοινοποιήθηκε 
με το υπ’ αριθμ. Β102731/10.2.97 έγγραφό του. 

10. Την υπ’ αριθμ. 1964/18.11.97 απόφαση του Δ.Σ. 
του ΟΑΕΔ (αριθμ. συνεδρ. 43/18.11.97) που μας υποβλή¬ 
θηκε με το υπ’ αριθμ. Β120457/24 11.97 έγγραφο του. 

11 Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. 33302/7.3.97 Υ.Α. ως 
προς την ημερομηνία λήξης των προγραμμάτων ως εξής: 

Α. ΥΠΟΠΡΟΓΡΑΜΜΑ I «ΝΕΩΝ ΘΕΣΕΩΝ ΕΡΓΑΣΙΑΣ» 

Παράγραφος 3: 

Ως τελευταία ημερομηνία επιδοτούμενης απασχόλησης 
ορίζεται η 30.6.98 οπότε και λήγει το πρόγραμμα. 

Παράγραφος 4.1 

Για να υπαχθεί στο πρόγραμμα μια επιχείρηση θα πρέ¬ 
πει η αίτηση να υποβληθεί στην αρμόδια Υπηρεσία του 
ΟΑΕΔ (Γραφείο Εργασίας Ειδικών Κοινωνικών Ομάδων ή 
Γραφείο Εργασίας ή Υ.Ν. ή Τ.Υ.) από τη δημοσίευση της 
ΥΑ 33302/7.3.97 μέχρι και 21.5.1998. 

Παράγραφος 5 στ. 

Ως τελευταία προθεσμία για την είσπραξη της επιχορή¬ 
γησης του μηνός Ιουνίου ή προγενέστερης περιόδου ορί¬ 
ζεται η 27.8.98. 

Παράγραφος 6 

Η επιχορήγηση σε καμία περίπτωση δεν μπορεί να συ¬ 
νεχιστεί με το πέρας της 30.6.98. 

Παράγραφος 8 

Σε καμία περίπτωση η επιμήκυνση δεν μπορεί να ισχύει 
μετά την 30.6.1998, οπότε και λήγει αυτόματα η επιχορή¬ 
γηση. 

Β. ΥΠΟΠΡΟΓΡΑΜΜΑ 2 «ΝΕΩΝ ΕΛΕΥΘΕΡΩΝ ΕΠΑΓ¬ 
ΓΕΛΜΑΤΩΝ» 

Παράγραφος 2. 

Στην περίπτωση που ο χρόνος καταβολής της τελευ¬ 
ταίας δόσης συμπληρώνεται μετά την 30.6.1988, τότε 
αυτή μπορεί να καταβληθεί μέχρι και 27.8.98. 

Μετά την παρέλευση της 27.8.98 καμία αίτηση δεν θα 
γίνεται δεκτή για είσπραξη επιχορήγησης. 

Παράγραφος 12 

Το ανωτέρω πρόγραμμα έχει ως ημερομηνία λήξης την 
30.6.1998. 

ΓΕΝΙΚΕΣ ΔΙΑΤΑΞΕΙΣ ΥΠΟΠΡΟΓΡΑΜΜΑΤΩΝ 1 και 2 
(ΝΕΩΝ ΘΕΣΕΩΝ ΕΡΓΑΣΙΑΣ ΚΑΙ ΝΕΩΝ ΕΛΕΥΘΕΡΩΝ 
ΕΠΑΓΓΕΛΜΑΤΩΝ). 

Παράγραφος 4 

Τα ανωτέρω προγράμματα έχουν ως ημερομηνία λήξης 
την 30.6.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1997 

ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 



14500 

Αριθ. 13786 (8) 

Κήρυξη υποχρεωτικής της από 12 Ιουνίου 1997 ΣΣΕ για 

τους όρους αμοιβής και εργασίας των Ξεναγών που ερ¬ 
γάζονται στη νήσο Λέσβο. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Την αριθμ. 80078/4.10.96 απόφαση ανάθεσης αρ¬ 
μοδιοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 19ης Νοεμβρίου 
1997. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες, απασχολούν το 51 % των εργαζο¬ 
μένων του επαγγέλματος, αποφασίζουμε: 

1) Κηρύσσουμε υποχρεωτική την από 12 Ιουνίου 1997 
ΣΣΕ για τους όρους αμοιβής και εργασίας των Ξεναγών 
που εργάζονται στη νήσο Λέσβο, για όλους τους εργοδό¬ 
τες και εργαζομένους του επαγγέλματος που αφορά 
αυτή. 

2) Η ισχύς της απόφασης αυτής αρχίζει από 10 Νοεμ¬ 
βρίου 1997. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1997 

ο ΥΦΥΠΟΥΡΓΟΣ 

ΧΡΗΣΤΟΣ ΠΡΏΤΟΠΑΠΠΑΣ 
-♦- 

Αριθ. 1599 (9) 

Μερική τροποποίηση της 146/3.2.1997 απόφασης 

Αναπλ. Περιφερειακού Διευθυντή Ν. Πέλλας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΚΕΝΤΡ. ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 32 του Ν. 4442/1929 «Περί 
Στρατιωτικών και Ναυτικών εισφορών και ναυλώσεων» 
όπως τροποποιήθηκε με το άρθρο 1 του Ν.Δ. 380/47 και 
το άρθρ. 12 του Ν.Δ. 611/77. 

2. Τις διατάξεις του Π.Δ. 115/84 «Διορισμός μελών των 
Διοικητικών Δικαστηρίων Στρατιωτικών επιτάξεων». 

3. Την αριθμ. 146/3.2.97 απόφαση Αναπληρωτή Περι¬ 
φερειακού Διευθυντή, με την οποία συγκροτήθηκε η Διοι¬ 
κητική Επιτροπή Στρατιωτικών Επιτάξεων Ν. Πέλλας. 

4. Το αριθμ. Φ 851/4/26102/Σ. 2350/6.10.97 έγ¬ 
γραφο του Β' Σώματος Στρατού. 

5. Την αριθμ. 30027/1.9.97 απόφαση Γεν. Γραμματέα 
Περιφέρειας Κεντρ. Μακεδονίας περί μεταβίβασης αρμο¬ 
διοτήτων στον Προϊστάμενοο Δ/νσης Τοπικής Αυτοδιοί¬ 
κησης και Διοίκησης των Νομών εκτός έδρας της Περιφέ¬ 
ρειας, αποφασίζουμε: 

1. Τροποποιούμε μερικά την αριθμ. 146/3.2.97 από¬ 
φαση μας περί συγκροτήσεως της Διοικητικής Επιτροπής 


Στρατιωτικών Επιτάξεων Ν. Πέλλας και ορίζουμε ως προς 
το σημείο γ της περίπτωσης Β Αναπληρωματικό μέλος αυ¬ 
τής το Σαρλή Δημήτριο Αν/χη (ΠΒ) του ΤΕ Αξιουπό- 
λεως. 

2. Κατά τα λοιπά ισχύει η αριθμ. 146/3.2.97 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Νοεμβρίου 1997 

Με εντολή Γ εν. Γ ραμ. Περιφέρειας 
Ο Διευθυντής 
ΓΕΩΡΓΙΟΣ ΚΕΡΑΣΙΔΗΣ 

-♦- 

Αριθ. 20164 (10) 

Τροποποίηση του Οργανισμού Εσωτερικής Υπηρεσίας 
της Κοινότητας Ξηροπηγάδου Ν. Αρκαδίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως 
καταστάσεως προσωπικού ΟΤΑ», όπως αυτό αντικατα- 
στάθηκε από το άρθρο 26 του Ν. 1832/89 και την παρ. 5 
του άρθρου 8 του Ν. 2307/1995 σχετικά με την προσαρ¬ 
μογή της νομοθεσίας αρμοδιότητας Υπουργείου Εσωτερι¬ 
κών στις διατάξεις για τη Νομαρχιακή Αυτοδιοίκηση και 
άλλες διατάξεις. 

β) Των άρθρων 1, 2, 18 παρ. 12 και 27 του Ν. 2503/ 
1997 (ΦΕΚ 107 τ.Α') σχετικά με τη διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

γ) Του Ν. 2190/1994 που αφορά τη σύσταση ανεξάρτη¬ 
της αρχής για την επιλογή προσωπικού και ρύθμιση θεμά¬ 
των διοίκησης. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 2ΑΑ του Ν. 1588/1895 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

ε) Τις διατάξεις του Π.Δ/τος 410/1988, που αφορά το 
προσωπικό με σύμβαση εργασίας ιδιωτικού δικαίου του 
Δημοσίου, των ΟΤΑ και των λοιπών Ν.Π.Δ.Δ. 

2. Τις αριθμ. 20/1991 και 18/1997 αποφάσεις του 
Κοιν. Συμβουλίου Ξηροπηγάδου, που αφορύν την ψήφιση 
Οργανισμού Εσωτερικής Υπηρεσίας της Κοινότητας και 
έχουν εγκριθεί με τις αριθμ. 22452/7.1.92 και 17793/ 
24.10.1997 αποφάσεις Νομάρχη Αρκαδίας και Γενικού 
Γραμματέα Περιφέρειας Πελοποννήσου, αντίστοιχα. 

3. Την αριθμ. 22/1997 απόφαση του Κοιν. Συμβουλίου 
Ξηροπηγάδου με την οποία τροποποιείται ο Οργανισμός 
Εσωτερικής Υπηρεσίας της Κοινότητας. 

4. Την από 5.11.1997 σύμφωνη γνώμη του Υπηρεσια¬ 
κού Συμβουλίου, υπαλλήλων ΟΤΑ (άρθρου θ του Ν. 2307/ 
1995) όπως αυτή εκφράζεται στο αριθμ. 7/1997 πρακτικό 
του υπέρ της τροποποίησης του Ο.Ε.Υ. της Κοινότητας 
Ξηροπηγάδου, αποφασίζουμε: 

Επικυρώνουμε την αριθμ. 22/1997 απόφαση του Κοι¬ 
νοτικού Συμβουλίου Ξηροπηγάδου με την οποία τροπο¬ 
ποιείται ο Οργανισμός Εσωτερικής Υπηρεσίας της Κοινό¬ 
τητας, που είχε ψηφιστεί με την 20/1991 απόφαση του 
Κοινοτικού Συμβουλίου και είχε εγκριθεί με την 22452/ 
7.1.1992 απόφαση Νομάρχη Αρκαδίας (ΦΕΚ 583/ 

29.7.1991, τ.Β') και συστήνεται μία θέση εποχιακού 
υπαλλήλου, κλάδου ΔΕΙ, με σύμβαση ιδιωτικού δικαίου 
ορισμένου χρόνου για τις ανάγκες της Κοινότητας. 

Κατά τα λοιπά ισχύουν οι 20/1991 και 18/1997 αποφά¬ 
σεις του Κοιν. Συμβουλίου, που έχουν εγκριθεί με τις 
αριθμ. 22452/7.1.1992 και 17793/24.10.1997 αποφά¬ 
σεις Νομάρχη Αρκαδίας και Γενικού Γραμματέα Περιφέ¬ 
ρειας Πελοποννήσου αντίστοιχα. 

Από τις διατάξεις της παρούσας απόφασης προκαλεΐται 


δαπάνη 2.500.000 δρχ. σε βάρος του Κ.Α. 05/112.1 του 
προϋπολογισμού της Κοινότητας Ξηροπηγάδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 27 Νοεμβρίου 1997 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

£249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ 

ΕΟΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαυξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τ ' 

Κ.Α.Ε. Προϋπολογισμού 

Κ.Α.Ε. εσόδου υπέρ 

■ευχος 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 » 

2.500 » 

Γ' (Διορισμοί, απολύσεις κ.λπ. Δημ. Υπαλλήλων) 

10.000 >» 

500 » 

Δ' (Απαλλοτριώσεις πολεοδομίο κ.λπ.) 

50.000 >· 

2.500 ·■ 

Αναπτυξιακών Πράξεων (Τ.Α.Π.Σ.) 

25.000 .· 

1.250 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 >· 

Παράρτημα ( Πίνακες επιτυχόντων διαγωνισμών) 

5.000 »> 

250 » 

Δελτίο Βιομηχανικής Ιδιοκτησίας (Δ.Ε.Β.ί.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 >· 

150 » 

Ανωνύμων Εταιρειών & Ε.Π.Ε. 

250.000 » 

12.500 » 

Προκηρύξεων Α.Σ.Ε.Π. 

10.000 >· 

500 .. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε & Ε.Π.Ε. 

200.000 ·> 

10.000 - 


* Οι συνδρομές του εσωτερικού προπληρώνονται στα Δημόσια Τομεία που δίδουν αποδεικτικό είσπραξης (διπλότυπο; το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφεϊου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕ~ 
(Σολωμού 51 - Αθήνα) και στις άλλες πόλεις απο τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
ενγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 

* Αντίγραφα διπλοτύπων, ταχυδρομικές επιταγές και χοημστικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























